English: Well, it's similar to the thing I mentioned earlier, things such as the young promoters network and Forté. Where does talent start? I think you had a session this morning on music education and the problems arising because of the shortage of music lessons and the funding of those, and instrumental education. You need that initially. You need that standard in place. But what I'm finding now is that groups are starting to perform at sixth-form age, that's post-16, or at 16 perhaps. Now, some years ago, they tended to be bands that started up in colleges. By now, the shift has gone down and you see these groups starting whilst still at school. And, yes, they perform, they go to festivals, some of them may record material. Some go to college and then they disband; some stay together. But what happens then? How can we ensure that they continue to perform and work within the industry? We can encourage them in a number of different ways, such as the Trac project, the Gwerin Gwallgo weekend. I'm sure Danny and Gwenan will talk more about that, because they're involved. But that's what leads to talent development. There's a young group called TANT - young women who were involved with the Gwerin Gwallgo event - and they were nominated and performed at the Radio 2 folk awards last year, and they performed in Manchester. They're a young group and they're still in school. So, where does their future lie? Where's the strategy in place to ensure that we develop them, that we record them, that they can tour and become more professional? That's the problem for me. There is huge talent emerging amongst young people in all areas, from what I can see, Many of them - . Because they come from areas where there are traditions of brass bands, so music education is traditionally in place in certain areas, and places like Canolfan Gerdd William Mathias, which is funded by the arts council, which provides musical education and singing training - that's what leads the talent development.
Welsh: Mewn ffordd, mae'n rywbeth tebyg i beth wnes i sôn am gynnau, pethau fel y young promoters network a Forté. Lle mae'r talent yn cychwyn? Dwi'n meddwl eich bod chi wedi cael sesiwn bore yma o ran addysg a'r problemau sy'n codi o ran diffyg gwersi cerddoriaeth ac yn y blaen, a chyllido'r rheini, ac addysg offerynnol, ac yn y blaen. Mae'n rhaid cael hynny yn y dechrau. Mae'n rhaid cael y safon yna. Ond beth dwi wedi ffeindio erbyn hyn ydy bod grwpiau'n dechrau datblygu rŵan, ac yn perfformio, oed chweched dosbarth, felly ôl-16, neu hyd yn oed 16 ei hun. Rai blynyddoedd yn ôl, roedden nhw'n tueddi i fod yn fandiau a oedd yn cael eu creu mewn colegau neu addysg bellach. Erbyn hyn, mae'r sifft wedi mynd i lawr a rydych chi'n gweld y grwpiau yma'n cychwyn oed ysgol. Felly, iawn, maen nhw'n cael y sylw ac maen nhw'n perfformio, maen nhw'n mynd i'r gŵyliau, maen nhw, o bosib, rhai ohonyn nhw, yn recordio. Mae yna rai yn mynd i golegau a maen nhw'n chwalu; mae yna rai yn aros yn y colegau. Ond beth sy'n digwydd wedyn ydy'r peth i mi. Sut mae modd sicrhau bod nhw'n parhau i berfformio yn y diwydiant? Mi fedrwn ni eu hannog nhw efo nifer o bethau, fel y prosiect yma gan Trac, penwythnos Gwerin Gwallgo. Dwi'n siŵr wnaiff Danny a Gwenan sôn mwy am hynny, achos maen nhw'n ymwneud â hynny. Ond dyna sy'n arwain at ddatblygu'r talent. Mae yna grŵp ifanc o'r enw TANT - genod sydd wedi dod o'r penwythnos yna, Gwerin Gwallgo - sydd wedi cael eu henwebu a wedi bod yn perfformio yn y Radio 2 folk awards llynedd fel grŵp ifanc, ac roedden nhw'n perfformio ym Manceinion. Ond maen nhw ar hyn o bryd yn dal yn yr ysgol. Lle mae eu dyfodol nhw? Lle mae'r strategaeth i wneud yn siŵr ein bod ni'n eu datblygu nhw i recordio, i deithio, i fod yn fwy proffesiynol ac yn y blaen? Dyna ydy'r broblem i mi. Mae yna dalent enfawr yn dod o'r rhai ifanc, o beth fedraf i ei weld, ym mhob maes. Ac mae nifer ohonyn nhw - . Achos eu bod nhw'n dod o ardaloedd weithiau lle mae yna bethau fel bandiau pres ac yn y blaen, felly mae gwersi offerynnol yn naturiol mewn rhai llefydd, neu llefydd fel Canolfan Gerdd William Mathias sy'n cael arian o'r cyngor celfyddydau, mae'r rheini'n rhoi gwersi offerynnol a chanu - a'r rheini sy'n arwain, hwyrach, at y talent yma.